《次韵和王令诒给谏移居 其二》
清代·缪沅

纱巾欹落夜堂边，自在能参法喜禅。熟睡乍回翻有味，生衣初喜亦堪怜。

惊栖三面巢枝鹊，长啸一声高柳蝉。竹坞斗茶人散尽，博山香炉半垆烟。

作者简介：（1672—1730）江苏泰州人，字湘芷，一作湘沚，又字澧南。康熙四十八年进士，授编修，官至刑部左侍郎。工诗，少时与宝应王式丹等号江左十五子。有《馀园诗钞》。